Hotărârea Tribunalului din 25 septembrie 2024 – PT/Comisia
(Cauza T-367/22)1
(„Funcție publică – Agenți contractuali – Pensie pentru limită de vârstă – Drepturi de pensie dobândite anterior intrării în serviciul Uniunii – Transfer în sistemul Uniunii – Stabilirea drepturilor de pensie – Regula «minimului de subzistență» – Nerambursarea drepturilor de pensie naționale transferate – Excepție de nelegalitate – Articolul 77 al patrulea paragraf din statut – Egalitate de tratament”)
Limba de procedură: franceza
Părțile
Reclamantă: PT (reprezentant: S. Orlandi, avocat)
Pârâtă: Comisia Europeană (reprezentanți: M. Brauhoff și G. Niddam, agenți)
Intervenienți în susținerea pârâtei: Parlamentul European (reprezentanți: J. Van Pottelberge și M. Windisch, agenți), Consiliul Uniunii Europene (reprezentanți: M. Bauer și X. Chamodraka, agenți)
Obiectul
Prin acțiunea întemeiată pe articolul 270 TFUE, reclamanta solicită anularea deciziei Comisiei Europene din 4 octombrie 2021 de stabilire a drepturilor sale de pensie pentru limită de vârstă.
Dispozitivul
Respinge acțiunea.
Obligă PT să suporte propriile cheltuieli de judecată, precum și pe cele efectuate de Comisia Europeană.
Parlamentul European și Consiliul Uniunii Europene vor suporta propriile cheltuieli de judecată.
____________
1     JO C 303, 8.8.2022.